Petri Hungariakoa

Petri Hungariakoa, edo Petri Orseolo edo Petri Veneziarra (; Venezia, 1010 edo 1011 – 1046, edo c. 1060) Hungariako erregea izan zen 1038tik 1041era eta 1044tik 1046ra.

Otto Orseolo Veneziako duxaren eta Eztebe I.a Hungariakoaren arreba Geizaren semea izan zen. 1026an Konrado II.a enperadoreak Otto tronutik kendu zuen eta honek Konstantinoplara ihes egin zuen. Geiza Hungariara joan zen Petri eta Frusina semeekin eta Eztebe erregeari babesa eskatu zion. Hogei urte zituela, Petri tropen komandante izendatu zuten.

1031n San Emeriko Hungariakoa printze oinordekoa hil zen eta Eztebek Petri oinordeko berria izendatu zuen Gisela Bavariakoa erreginaren laguntzarekin. 1038an Eztebe hil eta Petri errege izendatu zuten.

Vazul noble hungariarra aldarrikapenaren aurka agertu zen eta itsutu egin zuten eta bere hiru semeak (Andres, Bela eta Levente) erbestera bidali zituzten. Petrik Germaniako Erromatar Inperio Santuaren babespean gobernatu nahi izan zuen eta hungariar nobleek politika horri uko egin zioten. Samuel Abak zuzenduta, Petri ihes egitera behartu zuten 1041ean.

1044an Petrik tronua berreskuratu zuen Inperioaren laguntzarekin eta Samuel Aba hil zuen Ménföko guduan. Inperioaren basailutzari ekin zion berriro, baina Vata errebolta paganoari aurre egin zion. Andresek eta Belak Vazulen semeak matxinadarekin bat egin zuten eta 1046an Petri garaitu eta itsutu zuten. Egun batzuk geroago hil zen eta Andres I.a Hungariako errege izendatu zuten.

Kosme Pragakoaren kronikaren arabera, ordea, Ingrid Schweinfurthekoa 1055ean ezkondu zen Petrirekin. Beraz, Petri itsutasunetik bizirik atera zen eta 1060 inguruan hil eta Pécseko katedralean lurperatu zuten.

 Genealogia 

 Bibliografia 
 Herman of Reichenau: Chronicle. In: Eleventh-century Germany: The Swabian Chronicles (selected sources translated and annotated with an introduction by I. S. Robinson) (2008); Manchester University Press; .
 Cosmas of Prague: The Chronicle of the Czechs (Translated with an introduction and notes by Lisa Wolverton) (2009). The Catholic University of America Press. .
 Simon of Kéza: The Deeds of the Hungarians (Edited and translated by László Veszprémy and Frank Schaer with a study by Jenő Szűcs) (1999). CEU Press. .
 The Hungarian Illuminated Chronicle: Chronica de Gestis Hungarorum (Edited by Dezső Dercsényi) (1970). Corvina, Taplinger Publishing. .

 Kanpo estekak 

Kategoria:Veneziarrak
Kategoria:Hungariako errege-erreginak
Kategoria:Hungariako kristauak
Kategoria:Arpadtarrak